**Spolupráca kňazov a laikov vo farnosti**

Pod týmto názvom sa dňa 5. apríla 2016 uskutočnila pozvaná prednáška na GTF PU v Prešove. Prednášku v rámci predmetu pastorálna teológia viedol ThDr. Ondrej Šmidriak, PhD., poverený moderátor pastorácie laikov na Slovensku. Prednášajúci vysvetlil poslucháčom chápanie Cirkvi vo svetle dokumentov DVK ako ecclesio-communio (spoločenstvo). Z tohto modelu vyvodil aj pastoračné závery začleňovať všetkých veriacich vo farnosti do spoločenstva a prehlbovať ducha spoločenstva u začlenených.

V rámci novej pastorácie kládol dôraz na tri princípy:

1/zakorenenie v Kristovi;

2/ prehĺbenie spirituality spoločenstva;

3/ rozvíjanie novej evanjelizácie.

Po teoretickej časti sa rozvinula aj plodná diskusia s konkrétnymi príkladmi realizácie spolupráce kňazov a laikov. Súčasťou výkladu bola aj videoprojekcia, ktorá umocnila ponúkané stimuly pastorácie. Záverečný odkaz z podujatia možno zhrnúť   
do myšlienky: „Lepší tvorivý nepokoj ako pokoj cintorína.“

M. Hospodár